Asunto-osakeyhtiölaki velvoittaa taloyhtiöitä tekemään selvityksen kiinteistön tulevista korjaustoimenpiteistä eli laatimaan kunnossapitoselvityksen. Kuntoarvion avulla voidaan laatia taloyhtiölle järkevä suunnitelma ja kustannusarviot seuraavan 10 vuoden korjaushankkeisiin. Tällöin hallitus, nykyiset osakkaat ja tulevat osakkaat ovat tietoisia kiinteistön korjaustarpeista ja -kustannuksista ja riitatilanteilta ja yllätyksiltä vältytään.